**I. IZMJENE I DOPUNE**

**URBANISTIČKOG PLANA UREĐENJA**

**GOSPODARSKE ZONE LUKA II**

**OBRAZLOŽENJE**

PRIJEDLOG PLANA ZA JAVNU RASPRAVU

**OBRAZLOŽENJE**

**Uvod**

Mogućnost izrade I. Izmjena i dopuna Urbanističkog plana uređenja gospodarske zone Luka II (u daljnjem tekstu: Plan) određeno je na temelju članka 86., a u svezi s člankom 113. Zakona o prostornom uređenju (,Narodne novine" br. 153/13, 65/17, 14/18, 39/19 i 98/19) i članka 82. Statuta Općine Luka (,,Glasnik Zagrebačke Županije" br. 24/18), po prethodno pribavljenom mišljenju Upravnog odjela za prostorno uređenje, gradnju i zaštitu okoliša Zagrebačke Županije KLASA: 35103/21­03/18, URBROJ: 238/1­18­02/4­21­6 od 17. Rujna 2021. godine, danom temeljem članka 66. Zakona o zaštiti okoliša (“Narodne novine”, broj 80/13, 153/13, 78/15, 12/18 i 118/18). Općinsko vijeće Općine Luka na 3. sjednici održanoj dana 30. 09. 2021. godine donosi Odluku o izradi I. Izmjena i dopuna Urbanističkog plana uređenja gospodarske zone Luka II - Glasnik Zagrebačke županije 45/2021. (u daljnjem tekstu: Odluka).

Razlozi za izradu Plana

Izradi i donošenju Plana pristupa se u svrhu usklađenja s novoizrađenom prostornom dokumentacijom i projektima te zahtjevima za zahvate radi omogućavanja planiranih realizacija i izgradnje u prostoru zone gospodarske namjene Luka II.

Obuhvat Plana

Obuhvat Plana istovjetan je obuhvatu važećeg Urbanističkog plana uređenja gospodarske zone Luka II ("Glasnik Zagrebačke županije", broj 5/13).

I. lzmjene i dopune se izrađuju za cijelo područje obuhvata Plana i u skladu s Odlukom.

Ocjena stanja u obuhvatu Plana

Urbanistički plan uređenja gospodarske zone Luka II (u daljnjem tekstu: UPU) donesen je 2013. godine. Uvjetovano aktualnim zahtjevima za planiranu gospodarsku namjenu, potrebne su određene prilagodbe planskog rješenja i izmjene pojedinih planskih postavki važećeg UPU, a koji predstavljaju ograničenja planiranim realizacijama.

Potrebno je redefinirati prometni sustav te pojedine uvjete za smještaj planiranih namjena i izgradnju koji su ograničavajući zahtjevima za zahvate u gospodarskoj zoni. Navedeno uključuje i usklađenje prema uvjetima iz III. Izmjena i dopuna Prostornog plana uređenja Općine Luka.

U obuhvatu Plana nema realizacija to jest prostor je neizgrađen i nije realizirana prometna i komunalna infrastruktura kao planirano u UPU (nema ograničenja u prostoru za planirane izmjene i dopune).

Ciljevi i programska polazišta Plana

Osnovni cilj Plana je unaprjeđenje prostornih preduvjeta za razvoj gospodarske zone Luka II.

Programska polazišta Plana određena su istaknutim razlozima za izradu i donošenje Plana, što uključuje izmjene i dopune u skladu s novom prostornom dokumentacijom i projektima te zahtjevima za zahvate u zoni gospodarske namjene.

Ciljevi i programska polazišta Plana definirani su kroz provedbu sljedećeg:

* izmjene planskog rješenja i redefiniranje uvjeta za sustav prometa i sustav komunalne infrastrukture u zoni gospodarske namjene
* redefiniranje uvjeta za planiranje i izgradnju u zoni gospodarske namjene u skladu s projektima i zahtjevima za zahvate te uvjetima III. Izmjena i dopuna Prostornog plana uređenja Općine Luka
* izmjene temeljem zahtjeva javnopravnih tijela, u skladu s posebnim propisima.

Način pribavljanja stručnih riješenja

Stručna rješenja izrađuje i koordinira stručni izrađivač Plana u suradnji s nositeljem izrade Plana.

Vrste i način pribavljanja katastarskih planova i odgovarajućih posebnih geodetskih podloga

Plan je izrađen na digitalnom katastarskom planu u mjerilu 1:2 000 i geodetskom snimku stvarnog stanja.

Za izradu Plana korištene su nove kartografske digitalne podloge koje je Nositelj pribavio od Državne geodetske uprave.

Sudionici u izradi Plana

Sudionici u izradi Plana su sljedeća javnopravna tijela te drugi sudionici i korisnici prostora:

1. Ministarstvo gospodarstva i održivog razvoja, Radnička cesta 80, Zagreb
2. Ministarstvo prostornog uređenja, graditeljstva i državne imovine, Ulica Ivana Dežmana 10, Zagreb,
3. Ministarstvo mora, prometa i infrastrukture, Uprava za cestovnu i željezničku infrastrukturu, Prisavlje 14, Zagreb,
4. Ministarstvo unutarnjih poslova, Ravnateljstvo civilne zaštite, Područni ured Zagreb, Služba za prevenciju i pripravnost, Ksaverska c.109a 5, Zagreb,
5. Zagrebačka županija, Upravni odjel za prostorno uređenje, gradnju i zaštitu okoliša, Ul. Grada Vukovara 72/V, Zagreb,
6. Zagrebačka županija, Upravni odjel za prostorno uređenje, gradnju i zaštitu okoliša - Ispostava Zaprešić, Nova ulica 10, Zaprešić,
7. Hrvatska regulatorna agencija za mrežne djelatnosti, Ul. R. Frangeša Mihanovića 9, Zagreb,
8. Hrvatske ceste, Vončinina 3, Zagreb,
9. Županijska uprava za ceste Zagrebačke županije, Remetinečka 3, Zagreb,
10. HŽ Infrastruktura, Razvoj i investicijsko planiranje, Mihanovićeva 12, Zagreb
11. Hrvatske vode, Vodnogospodarski odjel za gornju Savu, Ul. grada Vukovara 271/VIII, Zagreb,
12. HOPS, Hrvatski operator prijenosnog sustava d.o.o., Kupska 4, 10000 Zagreb,
13. HEP - ODS d.o.o. Elektra Zagreb, Gundulićeva 35, Zagreb
14. HEP - ODS d.o.o. Elektra Zaprešić, Ulica bana Josipa Jelačića 14, Zaprešić,
15. Vodoopskrba i odvodnja Zaprešić d.o.o., Zelengaj 15, Zaprešić

i druga tijela utvrđena posebnim propisima.

IZMJENE TEKSTUALNOG DIJELA I. IZMJENA I DOPUNA URBANISTIČKOG PLANA UREĐENJA GOSPODARSKE ZONE LUKA II u daljnjem tekstu: Plan) KROZ NJEGOVE OBVEZNE DIJELOVE:

1. OBRAZLOŽENJE

U I. Izmjenama i dopunama Urbanističkog plana uređenja gospodarske zone Luka II (u daljnjem tekstu: Plan) u točki 3.“Plan prostornog uređenja“ mijenjaju se slijedeća poglavlja, naslovi i podnaslovi:

U poglavlju 3.1. PROGRAM GRADNJE I UREĐENJA PROSTORA

„Iz razloga obveze izrade Plana na novoj geodetskoj podlozi došlo je do odstupanja u površini obuhvata Plana i izmjene drugog pasusa koji sada glasi:

Površina obuhvata iznosi 37,53 ha i predstavlja površinu za koju je prostornim planom uređenja Općine Luka (Službeni glasnik Zagrebačke županije br. 15/04, 9/09, 1/10-ispravak) određena obveza izrade detaljnijeg plana.“

U poglavlju 3.2. OSNOVNA NAMJENA PROSTORA

temeljem zahtjeva Odluke o redefiniranju prometa došlo je do promjene razgraničenja prostora prema namjeni i korištenju te se ovo poglavlje mijenja i glasi:

„Razgraničenje prostora prema namjeni i korištenju označeno je bojom i planskom oznakom i prikazano je na kartografskom prikazu 1. KORIŠTENJE I NAMJENA POVRŠINA, a površine su razgraničene na:

* gospodarsku proizvodnu i skladišnu namjenu (I3),
* zaštitne zelene površine (Z),
* infrastrukturnu namjenu:
* cestovni promet
* kanal (odteretni, lateralni)

|  |  |
| --- | --- |
|  |  |

*Kartografski prikaz 1. KORIŠTENJE I NAMJENA POVRŠINA*

**Gospodarska proizvodna i skladišna namjena (I3)**

Gospodarska proizvodna i skladišna namjena (I3) su proizvodne, skladišne i servisne djelatnosti te poslovne djelatnosti - logističko-distribucijski centar, uredske, trgovačke, uslužne i komunalno-servisne djelatnosti.

Na površinama gospodarske proizvodne i skladišne namjene (I3) mogu se graditi i:

* manji proizvodni pogoni – radionice za proizvodnju aluminijske, PVC i drvene stolarije, bravarske, tokarske i automehaničarske radionice, klesarski pogoni, staklarske radionice, betonare i pogoni za proizvodnju betonske galanterije i sl;
* pekare, pogoni za preradu i skladištenje poljoprivrednih proizvoda;
* prostori za skladištenje, punjenje i prodaju plina;
* prodavaonice, izložbeno - prodajni saloni, skladišni i slični prostori i građevine;
* ugostiteljske građevine i građevine za zabavu i sl;

Građevine koje će se graditi unutar zone gospodarske proizvodne i skladišnenamjene ne smiju biti stambene, niti imati prostore stambene namjene.

Iznimno, unutar svake građevne čestice gospodarske namjene proizvodne i skladišne moguć je smještaj najviše jednog stana za domara. Na svakoj građevnoj čestici također je moguća gradnja građevina za smještaj radnika.

**Zaštitne zelene površine**

Planom definirane zaštitne zelene površine predstavljaju neizgrađenu usku površinu na sjeveroistočnoj strani obuhvata Plana i površinu u sjeverozapadnom dijelu obuhvata Plana uz kanal.

**Infrastrukturna namjena**

Površine infrastrukturne namjene podrazumijevaju:

* Površine cestovnih prometnica (GU1, SU1, OU1, OU2)
* Površine kanala:
* postojeći melioracijski kanali koji prolaze kroz zonu u smjeru sjeveroistok – jugozapad, a koji su proglašeni vodnim dobrom,
* nove trase melioracijskih kanala kojim se mijenja položaj postojećih kanala na način da odabrani tehnički elementi (površina poprečnog presjeka, dubina, uzdužni nagib kanala) moraju osigurati područje gospodarske zone od štetnog djelovanja 100 godišnjih velikih voda.“

U poglavlju 3.3. ISKAZ PROSTORNIH POKAZATELJA ZA NAMJENU I NAČIN KORIŠTENJA I UREĐENJA POVRŠINA

Promjenom razgraničenja prostora prema namjeni i korištenju došlo je i do promjene iskaza površina i poglavlje 3.3.mijenja se i glasi:

|  |  |  |  |
| --- | --- | --- | --- |
| **Namjena površina** | | **Površina /ha** | **Postotak u odnosu na obuhvat plana %** |
| Gospodarska proizvodna i skladišna namjena (I3) | | **34,53** | **92,01%** |
| Zaštitne zelene površine (Z) | | **0,04** | **0,11%** |
| Infrastrukturna namjena | Cestovni promet | 2,08 | **5,54%** |
| Kanali (odteretni, lateralni) | 0,88 | 2,34% |
| Ukupno infrastruktura | **2,96** | **7,89%** |
| **Ukupno** | | **37,53** | **100%** |

U poglavlju 3.4. PROMETNA I ULIČNA MREŽA

Temeljem zahtjeva Odluke o redefiniranju prometa došlo je do promjene rasporeda prometnih površina u grafičkom te posljedično i u tekstualnom dijelu predmetnog Plana.

Dodana je odredba iz PPUO-a:

„Širina neposrednog pristupa građevne čestice na prometnu površinu mora iznositi minimalno 3,0 m, a maksimalno 9,0 m (dvije prometne trake i obostrani nogostup).“

U grafičkom dijelu Plana, kartografski prikaz br. 2.1 Prometna, ulična i komunalna infrastrukturna mreža – Prometni sustav ucrtani su karakteristični poprečni presjeci predloženih prometnica za realizaciju. S obzirom na karakter zone (gospodarska namjena), kolnik predmetnih ulica je predložen sa širinom od 7,0 metara (GU1, SU1 i OU1). Prometnica OU2, koja zatvara kružno kretanje zonom sa SU1 predložena je sa širinom kolnika od 6,0 metara.

Opis površina cestovnih prometnica (GUI, SUI1, OUI1, OUI2), je izmijenjen i glasi:

* glavna ulica (izvan obuhvata Plana):
  + GU1 - sjeverni spoj zone sa državnom cestom D1 - (G. P. Macelj (gr. R. Slovenije) - Krapina - Zagreb - Karlovac - Gračac - Knin - Brnaze - Split (D8);
* sabirna ulica unutar zone:
  + SU1 - prolazi kroz zonu smjerom sjever - jugoistok od glavne ulice GU1 do ostale ulice OU2 u jugoistočnom dijelu obuhvata (sa mogućnošću nastavka trase u smjeru ŽC2195);
* ostale ulice unutar zone:
  + OU1 - spoj na sabirnu ulicu SU1 u zapadnom dijelu obuhvata (ulica sa slijepim završetkom);
  + OU2 - spoj na sabirnu ulicu SU1 u dva križanja u istočnom dijelu obuhvata.

|  |  |
| --- | --- |
|  |  |

*Kartografski prikaz 2.1 PROMETNA, ULIČNA I KOMUNALNA INFRASTRUKTURNA MREŽA – Prometni sustav*

U poglavlju 3.5. KOMUNALNA INFRASTRUKTURNA MREŽA

Temeljem zahtjeva Odluke o redefiniranju prometa došlo je do promjene rasporeda prometnih površina u dijelu Plana što je rezultiralo izmjenama u dijelu planirane komunalne infrastrukturne mreže koja se u pravilu planira u koridorima javnih prometnih površina.

|  |  |
| --- | --- |
|  |  |

*Kartografski prikaz 2.2 PROMETNA, ULIČNA I KOMUNALNA INFRASTRUKTURNA MREŽA - Energetski sustav, pošta i telekomunikacije*

|  |  |
| --- | --- |
|  |  |

*Kartografski prikaz 2.3 PROMETNA, ULIČNA I KOMUNALNA INFRASTRUKTURNA MREŽA - Vodnogospodarski sustav*

**U Poglavlju 3.6. UVJETI KORIŠTENJA, UREĐENJE I ZAŠTITU POVRŠINA naslovi 3.6.1.Uvjeti i način gradnje i 3.6.2. Oblici korištenja**

mijenjaju se temeljem Odluke o izradi i zahtjeva budućih korisnika prostora gospodarske zone te promjene razgraničenja prostora prema namjeni i korištenju i glase:

**3.6.1. Uvjeti i način gradnje**

**UVJETI SMJEŠTAJA GRAĐEVINA GOSPODARSKIH DJELATNOSTI**

Smještaj sadržaja gospodarskih djelatnosti se na području obuhvata Plana predviđa na površinama koje su kartografskim prikazom 1. KORIŠTENJE I NAMJENA POVRŠINA određene kao površine gospodarske proizvodne i skladišne namjene (I3). Za te površine kartografskim su prikazom 4.2 NAČIN I UVJETI GRADNJE – Uvjeti gradnje, određene zone gradnje, te su za svaku pojedinu zonu utvrđeni uvjeti i način gradnje. Osnovni uvjet za izgradnju sadržaja gospodarskih djelatnosti na površinama proizvodne i skladišne namjene (I3) je njihova ekološka prihvatljivost u smislu sprečavanja zagađenja okoliša.

* **Zona gradnje gospodarskih sadržaja znatne veličine i opsega (kazete I31, I32 i I33)**

Unutar kazeta I31, I32 i I33 moguće je formirati jednu ili više građevnih čestica, ovisno o stanju vlasništva, odnosno namjerama i potrebama budućih investitora. Unutar navedene kazete minimalna površina građevne čestice iznosi 10.000 m2.

Izgrađenost građevne čestice unutar ove zone iznosi 60%.

Koeficijent iskoristivosti građevne čestice (kis) iznosi 1,2.

Najveća dopuštena visina može iznositi 3 nadzemne etaže (prizemlje i 2 kata).

Visina građevine je tehnološki uvjetovana.

Građevni pravci trebaju biti udaljeni od granica građevnih čestica koje su ujedno i granica obuhvata Plana, regulacijske linije svih prometnica i kanala najmanje 10 metara, dok udaljenost građevine od međa susjedne građevne čestice treba iznositi najmanje polovicu visine građevine (h/2), ali ne manje od 5,5 metara.

Unutar dijela kazete I31, određenim kartografskim prikazom 4.2 NAČIN I UVJETI GRADNJE – Uvjeti gradnje, planiran je smještaj industrijskog kolosjeka, koji je moguće graditi u skladu s uvjetima gradnje Hrvatskih željeznica.

Kartografskim prikazom 4.2 NAČIN I UVJETI GRADNJE – Uvjeti gradnje određen je negradivi dio čestica, koji predstavlja zaštitni koridor magistralnog vodoopskrbnog cjevovoda.

Najmanje 20% građevne čestice mora se urediti kao zelena površina gospodarskog kompleksa.

Krovište se oblikuje u skladu s usvojenom tehnologijom građenja, ovisno o vrsti same zgrade i potrebama tehnološkog procesa. Pokrov te nagib i broj krovnih ploha ovisit će o namjeni i svrsi same zgrade. Pokrov ne smije biti svijetle i reflektirajuće boje. Vanjsko oblikovanje zgrade obavezno je arhitektonski prilagoditi krajoliku, skrbeći da se ne naruši slika obližnjeg naselja.

Parkiranje osobnih vozila zaposlenih, kao i poslovnih stranaka, mora se riješiti isključivo na građevnoj čestici. Potreban broj parkirališno – garažnih mjesta određuje se prema normativima prometa u mirovanju.

* **Zona gradnje gospodarskih sadržaja manje veličine i opsega (kazeta I34 i I35)**

Unutar zone gradnje gospodarskih sadržaja manje veličine i opsega kazeta I34 i I35 Planom se predviđa formiranje više građevnih čestica. Unutar navedene zone minimalna površina građevne čestice iznosi 2.000 m2.

Najveća dopuštena izgrađenost građevne čestice iznosi 60%.

Potrebno je nastojati realizirati izduženi tlocrtni oblik građevina, s omjerom stranica 1:2 do 1:3 s tim da je kraća stranica paralelna s prometnicom planske oznake OU2.

Koeficijent iskoristivosti građevne čestice (kis) iznosi 1,2.

Visina građevine je tehnološki uvjetovana.

Najveći dopušteni broj etaža građevina iznosi 3 nadzemne etaže (prizemlje i 2 kata).

Građevni pravci trebaju biti udaljeni od granica građevnih čestica koje su ujedno i granica obuhvata Plana i regulacijske linije svih prometnica i kanala najmanje 10 metara, dok udaljenost građevine od međa susjedne građevne čestice treba iznositi najmanje polovicu visine građevine (h/2), ali ne manje od 5,5, metara.

Na dijelovima građevnih čestica iz prethodnog stavka određen je kartografskim prikazom 4.2 NAČIN I UVJETI GRADNJE – Uvjeti gradnje negradivi dio čestica, unutar kojeg se obvezuje uređenje građevne čestice sadnjom visokog zelenila, autohtonih bjelogoričnih vrsta, odnosno formiranje predvrtova.

Najmanje 20% građevne čestice mora se urediti kao zelena površina gospodarskog kompleksa.

Krovište se oblikuje u skladu s usvojenom tehnologijom građenja, ovisno o vrsti same zgrade i potrebama tehnološkog procesa. Pokrov te nagib i broj krovnih ploha ovisit će o namjeni i svrsi same zgrade. Pokrov ne smije biti svijetle i reflektirajuće boje. Vanjsko oblikovanje zgrade obavezno je arhitektonski prilagoditi krajoliku, skrbeći da se ne naruši slika obližnjeg naselja. Pri odabiru boja pročelja potrebno je rabiti akromatski spektar boja (preporučuju se nijanse sive).

Parkiranje osobnih vozila zaposlenih, kao i poslovnih stranaka, mora se riješiti isključivo na građevnoj čestici. Potreban broj parkirališno – garažnih mjesta određuje se prema normativima prometa u mirovanju.

**ZONA GRADNJE ZAŠTITNIH ZELENIH POVRŠINA (Z)**

Zaštitne zelene površine su neizgrađene zelene površine nižeg standarda uređenja planirane za zaštitu nestabilnih terena (nestabilne padine, erozija, voda, tradicionalni krajolici, zaštita od buke).

Na zaštitnim zelenim površinama omogućuje se krajobrazno uređenje te su dopušteni ozelenjivanje i pošumljavanje, uz mogućnost poljodjelske djelatnosti na onim površinama za koje to postojeći način korištenja.

**UVJETI SMJEŠTAJA GRAĐEVINA DRUŠTVENIH DJELATNOSTI**

Na području obuhvata Plana nije predviđena površina društvene namjene, no sadržaje društvenih djelatnosti moguće je smjestiti unutar svih zona gradnje.

Uvjeti smještaja, odnosno gradnje građevina i sadržaja društvenih djelatnosti, određuju se u skladu s uvjetima zone gradnje unutar koje se nalaze.

Površina sadržaja društvenih djelatnosti na građevnoj čestici ne može biti veća od površine sadržaja osnovne namjene.

**UVJETI I NAČIN GRADNJE STAMBENIH GRAĐEVINA**

Na području obuhvata Plana nije dopuštena gradnja stambenih građevina.

Iznimno, unutar svake građevne čestice gospodarske namjene moguć je smještaj najviše jednog stana za domara. Na svakoj građevnoj čestici također je moguća gradnja građevina za smještaj radnika.

Površina sadržaja stambenog smještaja na građevnoj čestici ne može biti veća od površine sadržaja osnovne namjene.

|  |  |
| --- | --- |
|  |  |

*Kartografski prikaz br. 4.2 NAČIN I UVJETI GRADNJE - Uvjeti gradnje*

* + 1. **Oblici korištenja**

Osnovni oblici korištenja prikazani su na kartografskom prikazu 4.1 NAČIN I UVJETI GRADNJE – Oblici korištenja. Na području obuhvata Plana određena je nova gradnja.

Zone nove gradnje predstavljaju danas neizgrađene površine unutar obuhvata Plana. Na tim je površinama moguća gradnja u skladu s uvjetima gradnje određenim ovim Planom.

|  |  |
| --- | --- |
|  |  |

*Kartografski prikaz br. 4.1 NAČIN I UVJETI GRADNJE - Oblici korištenja*

**U naslovu 3.6.3. Mjere zaštite prirodnih vrijednosti i posebnosti i kulturno-povijesnih i ambijentalnih cjelina,** **podnaslovu MJERE ZAŠTITE KULTURNO - POVIJESNIH CJELINA I GRAĐEVINA I AMBIJENTALNIH VRIJEDNOSTI** na kraju teksta dodaje se slijedeća rečenica:

„Područje obuhvata Plana ne nalazi se unutar područja važnih za očuvanje ugroženih vrsta i stanišnih tipova Europske unije Ekološke mreže Natura 2000.“

**U poglavlju 3.7. POSTUPANJE S OTPADOM** sukladno Zakonu o otpadu korigiran je drugi stavak i glasi:

„Proizvođači otpada i svi sudionici u postupanju s otpadom dužni su pridržavati se odredbi Zakona o otpadu (NN 84/21) i propisa donesenih temeljem Zakona.“

**U naslovu 3.8.1 Zaštita voda** sukladno Zakonu o vodama korigiran je treći stavak i glasi:

„Opasne i druge tvari koje se ispuštaju u sustav javne odvodnje ili u drugi prijemnik, te u vodama koje se nakon pročišćavanja ispuštaju iz sustava javne odvodnje otpadnih voda u prirodni prijemnik, moraju biti u skladu sa Pravilnikom o graničnim vrijednostima emisija otpadnih voda (NN 87/10 26/2020).“

**U naslovu 3.8.4. Zaštita od prirodnih i drugih nesreća** temeljem zahtijeva MUP-a Ravnateljstva civilne zaštite – područni ured civilne zaštite Zagreb korigirano je slijedeće:

**U podnaslovu Zaštita od potresa**

* u prvom stavku dodana je rečenica:

„Najvjerojatniji neželjeni događaj pretpostavlja nastanak potresa jačine VIII° MCS ljestvice na cijelom području Općine Luka.“

* na kraju je dodan peti stavak koji glasi:

„Planom je određena udaljenost regulacijskog pravca od svih javnih prometnica od 10,0 metara te je tako onemogućeno rušenje zgrada na iste ujedno i ne zakrčene za potrebe evakuacije.“

**Naslov „3.8.5. Zaštita od tehničko – tehnoloških katastrofa i većih nesreća u gospodarstvu i prometu“** korigiran jetemeljem zahtijeva MUP-a Ravnateljstva civilne zaštite – područni ured civilne zaštite Zagreb i Elaborata Procjena rizika od velikih nesreća (izradio DLS d.o.o., 2020.g) i glasi:

„Unutar obuhvata Plana nisu evidentirane i ne planiraju se lokacije odlagališta otpada i divljih deponija, a planom se ne definiraju niti mjere zaštite od epidemije i epizotije.

U slučaju izbijanja epidemije i pandemije izdaju se upozorenja stanovništvu od strane Hrvatskog Zavoda za javno zdravstvo.

Ekstremnim vremenskim pojavama je ugroženo cijelo područje Općine te zbog brzog razvoja vremenske nepogode, mjere reagiranja neće biti učinkovite. Izdaju se upozorenja stanovništvu od strane DHMZ-a. Iz tog razloga u projektiranju i građenju građevina te izvođenju radova investitor, projektant i izvođač dužni su pridržavati se svih propisa i pravila struke.

Unutar obuhvata Plana poplave su prijetnja koja bi u budućnosti mogla izazvati još veće i teže posljedice (Elaborat Procjena rizika od velikih nesreća (izradio DLS d.o.o., 2020.g)) pa se mora poraditi na preventivnim mjerama obrane od poplava, izgradnjom nasipa, obaloutvrda.

Unutar obuhvata Plana nisu evidentirana područja na kojima bi se mogla pojaviti klizišta, pa se Planom ne propisuju mjere zaštite od klizanja tla.“